62019CO0536_INF
Ordonanța vicepreședintei Curții din 13 noiembrie 2019 –EDP España/Comisia
[Cauza C‑536/19 P(I)]
„Recurs – Intervenție – Interes în soluționarea litigiului – Ajutoare de stat – Stimulent de mediu pentru centralele pe cărbune adoptat de Regatul Spaniei – Decizie de deschidere a procedurii oficiale de investigare – Risc de recuperare”
1.
Procedură jurisdicțională – Intervenție – Condiții de admisibilitate – Interes în soluționarea litigiului – Noțiune – Cerința existenței unui interes direct și actual – Litigiu referitor la legalitatea unei decizii a Comisiei în materia ajutoarelor de stat – Întreprindere beneficiară expusă unui risc de recuperare dispusă de o instanță națională – Existența unui interes direct și actual pentru soluționarea litigiului
[Art. 108 alin. (2) și (3) TFUE; Statutul Curții de Justiție, art. 40 al doilea paragraf)
(a se vedea punctele 28-30 și 41-43)
2.
Ajutoare acordate de state – Competențe ale Comisiei și, respectiv, ale instanțelor naționale – Rolul instanțelor naționale – Decizia Comisiei de a deschide o procedură oficială de investigare a unui ajutor – Obligația instanțelor naționale de a determina toate consecințele unei eventuale încălcări a obligației de suspendare a măsurilor investigate – Suspendarea executării măsurii în cauză și recuperarea sumelor deja plătite – Acordarea de măsuri provizorii
[Art. 4 alin. (3) TUE; art. 108 alin. (2) și (3) TFUE]
(a se vedea punctele 35-40)
3.
Recurs – Recurs considerat fondat – Soluționare pe fond a litigiului de către instanța de recurs – Condiție – Litigiu în stare de judecată – Aplicare în cazul unei cereri de intervenție
(Statutul Curții de Justiție, art. 40 al doilea paragraf și art. 61 primul paragraf)
(a se vedea punctele 46-49)
Dispozitivul
1)
Anulează Ordonanța Tribunalului Uniunii Europene din 13 iunie 2019, Naturgy Energy Group/Commission (T‑328/18, nepublicată, EU:T:2019:440).
2)
Admite cererea de intervenție a EDP España SA în cauza T‑328/18 în susținerea concluziilor Naturgy Energy Group SA.
3)
EDP España SA, Naturgy Energy Group SA și Comisia Europeană suportă propriile cheltuieli de judecată.